Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 19/2001. (X. 10.) BM rendelethez
Paragraph Index: 87

2. Okmányirodai ügyvitel-alkalmazási ismeretek A nyilvántartási és okmányügyintéző tevékenysége során önállóan végzi az okmányirodai feladatokat, amelyek ellátásához: 2001/110. szám — ismerje az egyes okmányirodai ügyvitel-alkalmazások szoftver-környezetét, a bejelentkezés és a kilépés szabályait; — legyen képes az okmányirodai ügyviteli alkalmazásokban az adatok felvételezésére, módosítására; — legyen képes az okmányirodai ügyviteli alkalmazások beépített lekérdezési műveleteinek, listázási lehetőségeinek használatára; — legyen képes a bemutatott okmányok és a nyilvántartásokból kapott adatok egyeztetésére és az adatrögzítés megkezdésére; — ismerje az állandó személyazonosító igazolvány kiállításának menetét; — ismerje az ideiglenes személyazonosító igazolvány kiállításának menetét; — sajátítsa el az ideiglenes személyazonosító igazolvány nyomtatásának menetét; — ismerje az állandó és ideiglenes személyazonosító igazolvány kiállításához szükséges lekérdezési eljárásokat; — ismerje a személyazonosító igazolványhoz kapcsolódó „Intézkedés felvitele” eseteit (bevonás, leadás, találás, selejtezés, visszaadás, visszavonás, elhalálozás, magyar állampolgárság megszűnése, magyar állampolgár külföldön történő letelepedése); — ismerje a személyazonosító igazolványhoz kapcsolódó okmánynyilvántartás, ügyintézői tevékenységhez kapcsolt választási lehetőségeit; — ismerje a személyazonosító igazolványhoz kapcsolódó okmányselejtezés menetét; — ismerje a személyazonosítót és lakcímet igazoló hatósági igazolvány kiállításának menetét (kérelem, anyakönyvi adatváltozás, személyi azonosító lap, lakcímbejelentő lap alapján, élveszületési lapról); — ismerje a személyazonosítót és lakcímet igazoló hatósági igazolvány kiállításához szükséges lekérdezési eljárásokat; — sajátítsa el a személyazonosítót és lakcímet igazoló hatósági igazolvány nyomtatásának menetét; — ismerje a személyazonosítót és lakcímet igazoló hatósági igazolvány kiállításához kapcsolódó adatrögzítés lehetséges változatait (születési folyószám-foglalás, házasságbejelentés, haláleset-bejelentés, felbontott vagy érvénytelenített házasság, személyazonosító lap, nyilatkozat, technikai változás rögzítése); — ismerje az egyéni vállalkozói igazolvány kiállításával kapcsolatos eljárásokat (első igazolvány kiadása, csere adatváltozás és rongálódás miatt, pótlás, találás, visszavonás, leadás, visszaadás, lecserélés); — ismerje az egyéni vállalkozói igazolvány engedélyezési eljárásának menetét (általános eljárás; egyéni vállalkozás alapítása, ha a kérelmező már volt egyéni vállalkozó, de vállalkozását megszüntette; a vállalkozás folytatása öröklés jogcímén); — ismerje az egyéni vállalkozói igazolvány kiállításához szükséges lekérdezési eljárásokat; — sajátítsa el az egyéni vállalkozói igazolvány nyomtatásának menetét; — legyen képes az egyéni vállalkozói igazolvánnyal kapcsolatos adatváltozások módosítására (általános eljárás; regisztráció a közhiteles nyilvántartásban az adatváltozás bejelentést megelőzően; speciális tevékenység ellátása; vállalkozói igazolvány cseréje adatváltozás következtében; a vállalkozó megyehatárt érintő székhely módosítása és fő tevékenységi körének megváltozása); — ismerje az egyéni vállalkozói tevékenység megszüntetésének eseteit (általános eljárás; a jegyző a vállalkozói igazolványt visszavonja; az egyéni vállalkozó halála; cselekvőképesség elvesztése); — ismerje az állandó és ideiglenes járművezetésre jogosító okmányok kiadásának és nyilvántartásának feladatait (első vezetői engedély kiadása, vezetői engedély kiadása újabb vezetési jogosultsági kategória megszerzésekor, vezetői engedély cseréje az egészségi alkalmasság érvényességének lejárta miatt, külföldi hatóság által kiadott vezetői engedély honosítása, nemzetközi vezetői engedély kiadása); — ismerje a járművezetésre jogosító okmányok eltulajdonításával, megsemmisülésével, találásával, leadásával és visszaadásával összefüggő eljárás szabályait; — sajátítsa el az ideiglenes járművezetésre jogosító okmány nyomtatásának menetét; — ismerje a járművezetésre jogosító okmányok kiállításához szükséges lekérdezési eljárást; — ismerje a közúti forgalomban való részvételre jogosító okmányok (törzskönyv, forgalmi engedély és igazoló lap, érvényesítő címke, rendszám, ideiglenes forgalmi engedély, egy alkalomra szóló forgalmi engedély) kiállításához, kiadásához, cseréjéhez, bevonásához, visszaadásához, elvesztéséhez kapcsolódó eljárások szabályait; — ismerje a közúti forgalomban való részvételre jogosító okmányokhoz kapcsolódó nyilvántartás kezelését; — sajátítsa el a közúti forgalomban való részvételre jogosító okmányok nyomtatási feladatait.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes